आर्थिक अभाव र मानसिक तनावले रोगीहरूलाई असर परिरहेको परिप्रेक्षमा विश्वमा नै रोगीलाई आत्मविश्वास दिलाउनका लागि सर्भाइबरहरूले रोगसँग लड्दै गरेकाहरूलाई सान्त्वना दिन आवश्यक रहेको विशेषज्ञहरूको भनाइ छ । कार्यक्रम संयोजक स्वरूपा श्रेष्ठले क्यान्सरको नाम सुन्ने बित्तिकै बिरामीहरू आत्तिने भएकाले उनीहरूलाई सान्त्वना दिई आत्तिनबाट जोगाउन ‘क्यान्सर सर्भाइबरसिप’ कार्यक्रम सुरु गरेको बताइन् । पछिल्लो समय नेपालमा पनि क्यान्सरको सहज तरिकाको उपचारसँगै उपचार गर्ने नयाँ प्रविधिहरू पनि आइसकेकाले कोही पनि क्यान्सरसँग डराउन नहुनेमा उनको भनाइ थियो ।
